CELEX: 31994R1131
Language: hr
Date: 1994-05-16 00:00:00
Title: Uredba Vijeća (EZ) br. 1131/94 od 16. svibnja 1994. o izmjeni Uredbe (EEZ) br. 337/75 o osnivanju Europskog centra za razvoj strukovnog osposobljavanja

05/Sv. 005
            
            
               HR
            
            
               Službeni list Europske unije
            
            
               97
            
         31994R1131
   
               L 127/1
            
            
               SLUŽBENI LIST EUROPSKE UNIJE
            
            
               16.05.1994.
            
         
      UREDBA VIJEĆA (EZ) br. 1131/94
   od 16. svibnja 1994.
   o izmjeni Uredbe (EEZ) br. 337/75 o osnivanju Europskog centra za razvoj strukovnog osposobljavanja
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 235.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da su predstavnici vlada država članica, na sastanku najviše razine, pri donošenju Odluke od 29. listopada 1993. o sjedištima određenih tijela i odjela Europskih zajednica i Europola (4), također zajedničkim sporazumom usvojili deklaraciju u vezi sa sjedištem Europskog centra za razvoj strukovnog osposobljavanja;
   budući da Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (5) treba izmijeniti u pogledu sjedišta Centra;
   budući da vidove prijedloga koji se odnose na osoblje Centra treba kasnije razmatrati; budući da se ovom Uredbom ne prejudicira položaj osoblja Centra,
   DONIJELO JE OVU UREDBU:
   Članak 1.
   Treći stavak članka 1. Uredbe (EEZ) br. 337/75 zamjenjuje se sljedećim:
   
      „Centar je neprofitabilan. Njegovo sjedište je u Solunu.”
   
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   Primjenjuje se od 1. rujna 1994.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. svibnja 1994.
      
         
            Za Vijeće
         
         
            Predsjednik
         
         Th. PANGALOS
         
      
   
   
      (1)  SL C 74, 12.3.1994., str. 12.
   
      (2)  SL C 128, 9.5.1994.
   
   
      (3)  Mišljenje doneseno 27. travnja 1994. (još nije objavljeno u Službenom listu).
   
      (4)  SL C 323, 30.11.1993., str. 1.
   
      (5)  SL L 39, 13.2.1975., str. 1. Uredba kako je zadnje izmijenjena Uredbom (EEZ) br. 1946/93 (SL L 181, 23.7.1993., str. 11.).